Мікалай Уладзіміравіч зараз на пенсіі, а да выхаду на заслужаны адпачынак працаваў кіроўцам аўтамабіля ў розных арганізацыях раёна і не толькі. Так, пачынаўся яго стаж за “баранкай” у райспажыўтаварыстве ў 1970 годзе, калі яму даверылі аўтамагазін, затым ён адвозіў хлеб ад хлебазавода ў тарговыя кропкі раёна, працаваў таксама на так званай “прадуктовай” машыне. А ў 1974 годзе ён уладкаваўся ў міжрайгаз, дзе прапрацаваў да 1985 года. Спачатку ён вазіў газавыя балоны на запраўку ў Магілёў, потым кіраваў “касетай” з балонамі, развозіўшы абанентам іх па раёне, затым працаваў на перавозцы газу ў спецыяльнай цыстэрне. Канешне, работа Мікалая Папкова была вельмі напружанай, небяспечнай і патрабавала ад яго адпаведных ведаў і ўменняў. За перыяд працы ў міжрайгазе Мікалай Уладзіміравіч крыху падарваў сваё здароўе: прыходзілася самаму даставаць з “касеты” балоны, пераносіць з месца на месца. Той, хто ўяўляе, колькі важыў адзін газавы балон ў тыя гады, можа падлічыць, якую масу кіроўца за сваю смену мог перанесці практычна на сабе.